A localidat teneba una población de menos de 200 personas en os anyos 1960 antis de que tornase a popularizar-se. D'alcuerdo con o censo de Nueva Zelanda de l'anyo 2006, a población fixa resident en Arrowtown yera de 2.151, un 27,1% mas que en l'anyo 2001. A localidat ha teniu un considerable creiximiento y aumento d'a construcción, encara que siempre baixo uns estrictos regles imposaus por as autoridatz ta mantener l'apariencia d'o lugar.  Bi ha muitos edificios bien conservaus emplegaus en o pasau por inmigrants europeus y chineses mientres os anyos d'a fiebre de l'oro en iste lugar. Arrowtown ye a seu d'o Museu d'o Districto d'os Lacos y a botiga Ah Lum que fa parti d'o historico asentamiento chinés d'Arrowtown.